title: 2012/510/UE: Deċiżjoni tal-Kunsill tal- 10 ta’ Lulju 2012 li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward tal-emendi għall-Annessi II u III tal-Protokoll li jikkonċerna Żoni Protetti b’mod Speċjali u d-Diversità Bijoloġika fil-Mediterran tal-Konvenzjoni għall-Protezzjoni tal-Ambjent tal-Baħar u tar-Reġjun tal-Kosta Mediterranja adottati mis-sbatax-il laqgħa tal-Partijiet Kontraenti (Pariġi, Franza, 8 - 10 ta’ Frar 2012 )

text:
               22.9.2012

               MT

               Il-Ġurnal Uffiċjali tal-Unjoni Ewropea

               L 256/1

         DEĊIŻJONI TAL-KUNSILL
   tal-10 ta’ Lulju 2012
   li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward tal-emendi għall-Annessi II u III tal-Protokoll li jikkonċerna Żoni Protetti b’mod Speċjali u d-Diversità Bijoloġika fil-Mediterran tal-Konvenzjoni għall-Protezzjoni tal-Ambjent tal-Baħar u tar-Reġjun tal-Kosta Mediterranja adottati mis-sbatax-il laqgħa tal-Partijiet Kontraenti (Pariġi, Franza, 8-10 ta’ Frar 2012)
   (2012/510/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Unjoni hija Parti Kontraenti għall-Konvenzjoni għall-Protezzjoni tal-Baħar Mediterran mit-Tniġġis, sussegwentement mogħtija l-isem ġdid Konvenzjoni għall-Protezzjoni tal-Ambjent tal-Baħar u tar-Reġjun tal-Kosta Mediterranja (1) (“il-Konvenzjoni ta’ Barċellona”) u hija Parti għall-Protokoll li jikkonċerna żoni protetti b’mod speċjali u d-diversità bijoloġika fil-Mediterran u l-annessi tiegħu (2) (“il-Protokoll”). L-Anness II tal-Protokoll fih il-lista tal-ispeċi li jinsabu f’periklu u mhedda u l-Anness III tal-Protokoll fih il-lista tal-ispeċi li l-isfruttament tagħhom huwa regolat.

               (2)

               F’konformità mal-Artikolu 18 tal-Konvenzjoni ta’ Barċellona, il-laqgħa tal-Partijiet Kontraenti hija l-korp deċiżjonali tal-Konvenzjoni, u fost is-setgħat mogħtija lilha hemm inkluża l-kapaċità li temenda l-annessi tal-Konvenzjoni u tal-protokolli tagħha, skont kif ikun meħtieġ. F’konformità mal-Artikolu 23(2) tal-Konvenzjoni ta’ Barċellona u mal-Artikolu 14(1) tal-Protokoll, emenda tal-Annessi tal-Protokoll għandha tidħol fis-seħħ għall-Partijiet Kontraenti kollha għall-Protokoll hekk kif jiskadi perijodu deċiż mill-Partijiet Kontraenti rispettivi meta tiġi adottata l-emenda, għajr għal dawk li jinnotifikaw bil-miktub lid-Depożitarju li huma ma jistgħux japprovaw l-emenda f’dan il-perijodu ta’ żmien.

               (3)

               Fit-8 ta’ Frar 2012, il-Kummissjoni bagħtet lill-Kunsill Proposta għal Deċiżjoni tal-Kunsill li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ proposti għal emendi tal-Annessi II u III tal-Protokoll dwar Żoni Protetti b’mod Speċjali u d-Diversità Bijoloġika fil-Mediterran tal-Konvenzjoni għall-Protezzjoni tal-Ambjent tal-Baħar u r-Reġjun tal-Kosta Mediterranja fis-sbatax-il laqgħa tal-Partijiet Kontraenti (Pariġi, 8-10 ta’ Frar 2012). Minħabba ż-żmien magħżul meta ġiet preżentata l-proposta tal-Kummissjoni, il-Kunsill ma kienx jista’ jqisha jew jaġixxi dwarha qabel il-Laqgħa tal-Partijiet Kontraenti u b’hekk il-pożizzjoni u l-interessi tal-Unjoni ma setgħux jiġu espressi jew difiżi b’mod adegwat.

               (4)

               Is-sbatax-il laqgħa tal-Partijiet Kontraenti għall-Konvenzjoni ta’ Barċellona u l-Protokolli tagħha adottat emendi għall-Annessi II u III tal-Protokoll permezz tad-Deċiżjoni IG.20/5 biex jipprovdu protezzjoni akbar għal għaxar speċi ta’ kelb il-baħar.

               (5)

               F’konformità mal-Artikolu 23(2)(vi) tal-Konvenzjoni ta’ Barċellona, emenda għall-Annessi issir effettiva għall-Partijiet Kontraenti kollha kif jiskadi l-perijodu ddeterminat mill-Partijiet Kontraenti kkonċernati meta jadottaw l-emenda, ħlief għal dawk il-Partijiet Kontraenti li jinnotifikaw lid-Depożitarju li huma ma jistgħux japprovaw l-emenda. Is-sbatax-il laqgħa tal-Partijiet Kontraenti ddeterminat dan il-perijodu għal 180 jum; l-iskadenza biex tintbagħat notifika tagħlaq fit-8 ta’ Awwissu 2012. L-Unjoni għandha għalhekk tikkomunika lid-Depożitarju tal-Protokoll l-emendi li hija ma tapprovax f’dik l-iskadenza.

               (6)

               L-emendi għall-Protokoll ma jeħtieġu l-ebda bidla fil-liġi tal-Unjoni.

               (7)

               L-emendi dwar iż-żieda ta’ għaxar speċi fl-Anness II u t-tneħħija korrispondenti tagħhom mill-Anness III, adottati mis-sbatax-il laqgħa tal-Partijiet Kontraenti, huma xjentifikament validi, konsistenti mal-leġislazzjoni tal-Unjoni u mal-impenn tal-Unjoni favur il-kooperazzjoni internazzjonali għall-protezzjoni tal-bijodiversità, u huma f’konformità kemm mal-Artikolu 5 tal-Konvenzjoni tan-NU dwar id-Diversità Bijoloġika (3) kif ukoll mal-mira miftiehma fil-Konferenza tal-Partijiet għal dik il-Konvenzjoni fl-2010 sabiex titnaqqas b’mod sinifikanti r-rata attwali tat-telf tal-bijodiversità sal-2020. L-Unjoni għandha għalhekk tapprova dawk l-emendi,

         ADOTTA DIN ID-DEĊIŻJONI:
   Artikolu 1
   L-Unjoni għandha tapprova l-emendi biex iżżid l-ispeċi li ġejjin fl-Anness II tal-Protokoll u biex tħassarhom mill-Anness III:

               (a)

                  Galeorhinus galeus (Linnaeus, 1758);

               (b)

                  Isurus oxyrinchus (Rafinesque, 1810);

               (c)

                  Lamna nasus (Bonnaterre, 1788);

               (d)

                  Leucoraja circularis (Couch, 1838);

               (e)

                  Leucoraja melitensis (Clark, 1926);

               (f)

                  Rhinobatos cemiculus (Saint-Hilaire, 1817);

               (g)

                  Rhinobatos rhinobatos (Linnaeus, 1758);

               (h)

                  Sphyrna lewini (Griffith & Smith, 1834);

               (i)

                  Sphyrna mokarran (Rüppell, 1837);

               (j)

                  Sphyrna zygaena (Linnaeus, 1758).

         Artikolu 2
   Il-Kummissjoni hija b’dan awtorizzata tinnotifika lid-Depożitarju tal-Protokoll, bil-miktub, li l-Unjoni tapprova l-emendi speċifikati fl-Artikolu 1, f’konformità mal-Artikolu 23(2)(iv) tal-Konvenzjoni ta’ Barċellona. Għandha tagħmel hekk qabel l-iskadenza tal-perijodu ta’ 180 jum mill-adozzjoni tal-emendi mis-sbatax-il laqgħa tal-Partijiet Kontraenti.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-10 ta’ Lulju 2012.

            Għall-Kunsill

            Il-President

         V. SHIARLY

      (1)  Id-Deċiżjoni tal-Kunsill 77/585/KEE tal-25 ta’ Lulju 1977 li tikkonkludi l-Konvenzjoni għall-protezzjoni tal-Baħar Mediterran mit-tniġġis u l-Protokoll għall-prevenzjoni tat-tniġġis tal-Baħar Mediterran bir-rimi tal-iskart minn bastimenti u vetturi tal-ajru (ĠU L 240, 19.9.1977, p. 1). L-emendi għall-Konvenzjoni ġew aċċettati permezz tad-Deċiżjoni tal-Kunsill 1999/802/KE tat-22 ta’ Ottubru 1999 dwar l-aċċettazzjoni tal-emendi għall-Konvenzjoni dwar il-Protezzjoni tal-Baħar Mediterran kontra t-Tniġġis u għall-Protokoll dwar il-Prevenzjoni tat-Tniġġis li jseħħ mir-Rimi tal-Vapuri u tal-Ajruplani (ĠU L 322, 14.12.1999, p. 32).

      (2)  Id-Deċiżjoni tal-Kunsill 1999/800/KE tat-22 ta’ Ottubru 1999 dwar il-konklużjoni tal-Protokoll li jikkonċerna żoni protetti b’mod speċjali u d-diversità bijoloġika fil-Mediterran, u dwar l-aċċettazzjoni tal-annessi ta’ dak il-Protokoll (Konvenzjoni ta’ Barċellona), ĠU L 322, 14.12.1999, p. 1.

      (3)  Id-Deċiżjoni tal-Kunsill 93/626/KEE tal-25 ta’ Ottubru 1993 dwar il-konklużjoni tal-Konvenzjoni fuq id-Diversità Bijoloġika (ĠU L 309, 13.12.1993, p. 1).


title: 2007/790/KE: Deċiżjoni tal-Bank Ċentrali Ewropew tat- 23 ta’ Novembru 2007 dwar l-approvazzjoni tal-volum ta’ ħruġ ta’ muniti fl-2008 (BĊE/2007/16)

text:
               5.12.2007

               MT

               Il-Ġurnal Uffiċjali ta’ l-Unjoni Ewropea

               L 317/81

         DEĊIŻJONI TAL-BANK ĊENTRALI EWROPEW
   tat-23 ta’ Novembru 2007
   dwar l-approvazzjoni tal-volum ta’ ħruġ ta’ muniti fl-2008
   (BĊE/2007/16)
   (2007/790/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat li jistabbilixxi l-Komunita' Ewropea, partikolarment l-Artikolu 106(2),
   Wara li kkunsidra l-Artikolu 1 tad-Deċiżjoni tal-Kunsill 2007/503/KE ta’ l-10 ta’ Lulju 2007 skond l-Artikolu 122(2) tat-Trattat dwar l-adozzjoni minn Ċipru tal-munita waħda fl-1 ta’ Jannar 2008 (1),
   Wara li kkunsidra l-Artikolu 1 tad-Deċiżjoni tal-Kunsill 2007/504/KE ta’ l-10 ta’ Lulju 2007 skond l-Artikolu 122(2) tat-Trattat dwar l-adozzjoni minn Malta tal-munita waħda fl-1 ta' Jannar 2008 (2),
   Billi:

               (1)

               Il-Bank Ċentrali Ewropew (BĊE) għandu d-dritt esklużiv mill-1 ta’ Jannar 1999 biex japprova l-volum ta’ muniti maħruġa mill-Istati Membri li adottaw l-ewro (minn issa ’l quddiem “l-Istati Membri parteċipanti”).

               (2)

               Id-deroga favur Ċipru u Malta msemmija fl-Artikolu 4 ta’ l-Att ta' l-Adeżjoni ta’ l-2003 hija abrogata b’effett mill-1 ta’ Jannar 2008.

               (3)

               It-13-il Stat Membru parteċipanti ta’ bħalissa, Ċipru u Malta ppreżentaw għall-approvazzjoni tal-BĊE l-estimi tagħhom tal-volum ta’ muniti ewro biex jinħarġu fl-2008, flimkien ma’ noti ta’ spjega dwar il-metodoloġija ta’ tbassir,

         IDDEĊIEDA KIF ĠEJ:
   Artikolu 1
   Approvazzjoni tal-volum ta’ muniti ewro biex jinħarġu fl-2008
   Il-BĊE japprova l-volum ta’ muniti ewro biex jinħarġu mill-Istati Membri parteċipanti fl-2008 kif deskritt fit-tabella li ġejja:

               (miljuni f’EUR)

               Ħruġ ta’ muniti ddestinati għaċ-ċirkolazzjoni u ħruġ ta’ muniti ta’ kollezzjoni (mhux iddestinati għaċ-ċirkolazzjoni) fl-2008

               Il-Belġju

               130,0

               Il-Ġermanja

               655,0

               L-Irlanda

               114,0

               Il-Greċja

               97,3

               Spanja

               550,0

               Franza

               500,0

               L-Italja

               375,2

               Ċipru

               147,4

               Il-Lussemburgu

               49,0

               Malta

               56,7

               Ir-Renju ta' l-Olanda

               57,5

               L-Awstrija

               185,0

               Il-Portugall

               50,0

               Is-Slovenja

               39,0

               Il-Finlandja

               60,0

         Artikolu 2
   Dispożizzjoni finali
   Din id-Deċiżjoni hija indirizzata lill-Istati Membri parteċipanti.

      Magħmula fi Frankfurt am Main, 23 ta’ Novembru 2007.

            Il-President tal-BĊE

         Jean-Claude TRICHET

      (1)  ĠU L 186, 18.7.2007, p. 29.

      (2)  ĠU L 186, 18.7.2007, p. 32.


title: 2008/507/KE: Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/78

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005
   (2008/507/KE)
   IL-PARLAMENT EWROPEW,
   wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet finali annwali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005, flimkien mat-tweġibiet taċ-Ċentru (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u partikularment l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KEE) Nru 337/75 ta' l-10 ta' Frar 1975 li jwaqqaf iċ-Ċentru Ewropew għall-Iżvilupp ta' Taħriġ Professjonali (4), u b'mod partikulari l-Artikolu 12a tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' Qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali – (A6-0097/2007),

               1.

               Jagħti l-kwittanza lid-direttur taċ-Ċentru Ewropew għall-Iżvilupp ta' Taħriġ Professjonali għall-implimentazzjoni tal-baġit taċ-Ċentru għas-sena finanzjarja 2005;

               2.

               Jagħti l-osservazzjonijiet tiegħu fir-riżoluzzjoni hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li tagħmel parti integrali minnha, lid-Direttur taċ-Ċentru Ewropew għall-Iżvilupp ta' Taħriġ Professjonali, lill-Kunsill, lill-Kummissjoni u lill-Qorti ta' l-Awdituri, u li jiżgura li tiġi ppubblikata fil-Ġurnal Uffiċjali ta' l-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 266, 31.10.2006, p. 28.

      (2)  ĠU C 312, 19.12.2006, p. 60.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 39, 13.2.1975, p. 1. Ir-Regolament kif emendat l-aħħar bir-Regolament (KE) Nru 2051/2004 (ĠU L 355, 1.12.2004, p. 1).

      (5)  ĠU L 357, 31.12.2002, p. 72.
    ---documentbreak---

               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/79

         RIŻOLUZZJONI TAL-PARLAMENT EWROPEW
   ta' l-24 ta' April 2007
   b'osservazzjonijiet li jiffurmaw parti integrali tad-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005
   IL-PARLAMENT EWROPEW,
   wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet finali annwali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005, flimkien mat-tweġibiet taċ-Ċentru (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u partikularment l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3) u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KEE) Nru 337/75 ta' l-10 ta' Frar 1975 li jwaqqaf iċ-Ċentru Ewropew għall-Iżvilupp ta' Taħriġ Professjonali (4), u b'mod partikulari l-Artikolu 12a tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' Qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali – (A6-0097/2007),

               A.

               billi l-Qorti ta' l-Awdituri qalet li kisbet assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2005 kienu affidabbli u li t-tranżazzjonijiet li jaqgħu taħthom, suġġetti għar-riserva, kienu legali u regolari;

               B.

               billi fis-27 ta' April 2006 l-Parlament ta kwittanza lid-direttur rigward l-implimentazzjoni tal-baġit taċ-Ċentru għas-sena finanzjarja 2004 (6) u li fir-riżoluzzjoni li takkumpanja d-deċiżjoni tal-kwittanza tal-Parlament, inter alia

                           —

                           ħeġġeġ liċ-Ċentru sabiex jiżgura li l-kontijiet huma kompluti u li l-attivitajiet kollha inklużi x-xiri u l-bejgħ tal-canteen tal-ħaddiema jkunu kkontrollati sew,

                           —

                           huwa mħasseb fuq l-irregolaritajiet innotati mill-Qorti ta' l-Awdituri fil-proċedura ta' l-għoti tal-kuntratti, jinnota l-passi li ħa ċ-Ċentru sabiex jiżgura li dan it-tip ta' irregolaritajiet ma jerġgħux isiru; jistieden liċ-Ċentru sabiex jiżgura li l-ispeċifikazzjonijiet ta' l-offerti u r-regoli tal-kompetizzjonijiet jintużaw b'mod strett;

                           —

                           jisħaq dwar il-bżonn tal-ġustizzja, il-ftuħ u t-trasparenza fir-reklutaġġ;

         Punti ġenerali dwar il-maġġoranza ta' l-Aġenziji ta' l-UE li jirrikjedu kwittanza individwali

               1.

               Jaħseb li n-numru dejjem jikber ta' Aġenziji tal-Komunità u l-attivitajiet ta' xi wħud minnhom ma jidhirx li jiffurmaw parti minn qafas ta' politika ġenerali, u li l-mandati ta' xi Aġenziji mhux dejjem jirriflettu l-bżonnijiet reali ta' l-Unjoni jew l-istennijiet taċ-ċittadini, u jinnota li f'termini ġenerali l-Aġenziji mhux dejjem ikollhom immaġini tajba jew stampa tajba;

               2.

               Jistieden għalhekk lill-Kummissjoni sabiex tiddefinixxi qafas ta' politika ġenerali għat-twaqqif ta' Aġenziji ġodda tal-Komunità u sabiex tippreżenta studju dwar l-ispejjeż u l-benefiċċji qabel ma titwaqqaf aġenzija ġdida, filwaqt illi toqgħod attenta li tevita rduppjar fl-attiviatjiet bejn l-Aġenziji jew mal-mandati ta' organizzazzjonijiet Ewropej oħra;

               3.

               Jistaqsi lill-Qorti ta' l-Awdituri biex tagħti l-opinjoni tagħha rigward l-istudju dwar ir-relazzjoni bejn il-benefiċċju u l-ispejjeż qabel il-Parlament jieħu deċiżjoni;

               4.

               Jistieden lill-Kummissjoni biex kull ħames snin tippreżenta studju dwar il-valur miżjud ta' kull Aġenzija eżistenti; istieden lill-istituzzjonijiet relevanti, fil-każ ta' evalwazzjoni negattiva tal-valur miżjud ta' Aġenzija, sabiex jieħdu l-passi kollha meħtieġa billi jifformolaw mill-ġdid il-mandat ta' dik l-Aġenzija jew billi jagħlquha;

               5.

               Tenut kont tan-numru dejjem jikber ta' aġenziji ta' regolamentazzjoni, jiddeplora l-fatt li n-negozjati fir-rigward tal-proġett ta' ftehima interistituzzjonali għal kwadru ta' dawn l-aġenziji għadhom ma ntemmux u jistieden lis-servizzi kompetenti tal-Kummissjoni sabiex jagħmlu dak kollu li jistgħu, flimkien mal-Qorti ta' l-Awdituri, sabiex din il-ftehima tiġi konkluża malajr;

               6.

               Jinnota li r-responsabiltà baġitarja tal-Kummissjoni titlob li jsiru konnessjonijiet iktar stretti bejn l-Aġenziji u l-Kummissjoni; jitlob lill-Kummissjoni u lill-Kunsill sabiex jieħdu l-passi kollha neċessarji sabiex jagħtu lill-Kummissjoni minoranza li tibblokka fl-entitajiet ta' sorveljanza ta' l-Aġenziji ta' regolamentazzjoni sal-31 ta' Diċembru 2007 u sabiex jipprovdu għal din il-minoranza sa mill-bidu meta jkunu qed jitwaqqfu Aġenziji ġodda;

               7.

               Jistieden mill-Qorti ta' l-Awdituri biex toħloq kapitlu ieħor fir-Rapport Annwali tagħha, li jkun dwar l-Aġenziji li għandhom jingħataw kwittanza skond il-kontijiet tal-Kummissjoni sabiex ikun hemm stampa aktar ċara ta' l-użu tal-fondi ta' l-UE mill-Aġenziji;

               8.

               Ifakkar il-prinċipju skond liema l-Aġenziji kollha tal-Komunità, kemm jekk issussidjati kif ukoll jekk le, huma soġġetti għal kwittanza mill-Parlament, anke meta jkun hemm awtorità ta' kwittanza minħabba t-testi kostituttivi tagħhom;

               9.

               Jistieden lill-Qorti ta' l-Awdituri tagħmel verifiki tal-prestazzjoni għall-Aġenziji kollha u tirrapporta lura lill-kumitati relevanti tal-Parlament, inkluż lill-Kumitat għall-Kontroll tal-Baġit;

               10.

               Jinnota li n-numru ta' Aġenziji qiegħed dejjem jikber u li, bi qbil mar-responsabiltà politika tal-Kummissjoni għat-tħaddim ta' l-Aġenziji, li tmur ferm oltre s-sempliċi appoġġ loġistiku, hemm bżonn saħansitra ikbar li d-Direttorati Ġenerali tal-Kummissjoni inkarigati mit-twaqqif u l-monitoraġġ ta' l-Aġenziji jiżviluppaw approċċ komuni għall-Aġenziji; jikkonsidra illi struttura simili għal dik maħluqa mill-Aġenziji għall-koordinament fost id-DGs konċernati jkun mod pragmatiku lejn metodu komuni tal-Kummissjoni rigward il-kwistjonijiet kollha relatati ma' l-Aġenziji;

               11.

               Jistieden lill-Kummissjoni biex ittejjeb l-appoġġ amministrattiv u tekniku għall-Aġenziji, filwaqt li tiġi meqjusa l-kumplessità dejjem akbar tar-regoli amministrattivi u problemi tekniċi tal-Komunità;

               12.

               Jinnota n-nuqqas ta' korp dixxiplinarju fl-Aġenziji kollha tal-Komunità, u jitlob lill-Kummissjoni sabiex tieħu l-passi neċessarji ħalli tiżgura li dan il-mekkaniżmu jiġi implimentat malajr;

               13.

               Jilqa' bi pjaċir it-titjib konsiderevoli fil-koordinazzjoni fost l-Aġenziji, li tippermettilhom li jaħdmu fuq problemi rikorrenti u li tagħmel il-koperazzjoni mal-Kummissjoni u mal-Parlament aktar effiċjenti;

               14.

               Huwa ta' l-opinjoni illi t-twaqqif ta' servizz ta' apppoġġ minn numru ta' Aġenziji bil-għan illi jagħmlu s-sistemi ta' ġestjoni finanzjarja kompjuterizzata tagħhom konsistenti ma' dawk tal-Kummissjoni hija miżura li għandha titkompla u tiġi estiża;

               15.

               Jistieden lill-Aġenziji sabiex itejbu l-koperazzjoni u l-istandards mal-partijiet fil-qasam; iħeġġeġ lill-Kummissjoni sabiex tadotta kull miżura li hija tikkonsidra bħala neċessarja biex tgħin lill-Aġenziji ħalli jtejbu l-immaġini tagħhom u jgħollu l-profil ta' l-attivitajiet tagħhom;

               16.

               Jistieden lill-Kummissjoni sabiex toħroġ bi proposta għall-armonizzazzjoni tal-format tar-rappurtaġġ annwali mill-Aġenziji sabiex jiġu żviluppati indikaturi ta' prestazzjoni li jippermettu li jkun hemm paragun ta' l-effiċċjenza tagħhom;

               17.

               Jistieden lill-Aġenziji sabiex fil-bidu ta' kull sena jippreżentaw indikaturi ta' prestazzjoni li magħhom jistgħu jkunu mkejla;

               18.

               Jistieden lill-Aġenziji kollha sabiex jużaw dejjem aktar objettivi li jkunu SMART, li għandhom iwasslu għal tfassil u implimentazzjoni aktar realistiċi ta' l-għanijiet;

               19.

               Jaqbel mal-Qorti ta' l-Awdituri li l-Kummissjoni hija wkoll responsabbli għall-immaniġġjar (finanzjarju) ta' l-Aġenziji; Iħeġġeġ għalhekk lill-Kummissjoni sabiex tissorvelja u, fejn ikun meħtieġ, tmexxi u tgħin l-immaniġġjar ta' l-Aġenziji differenti, speċjalment fir-rigward ta' l-applikazzjoni xierqa tal-proċeduri tat-tfigħ ta' offerti, it-trasparenza tal-proċeduri ta' reklutaġġ, l-immaniġġjar finanzjarju sod (nuqqas ta' nfiq u bbaġitjar żejjed) u l-iktar importanti l-applikazzjoni xierqa tar-regoli dwar il-qafas ta' kontroll intern;

               20.

               Jikkunsidra li l-programmi ta' ħidma ta' l-Aġenziji għandhom jesprimu l-kontribwizzjonijiet tagħhom f'termini operattivi u li jistgħu jitkejlu u li tingħata l-konsiderazzjoni xierqa lill-Istandards ta' Kontroll Interni tal-Kummissjoni;

         Punti Speċifiċi

               21.

               Jistieden liċ-Ċentru sabiex jevita sitwazzjoni simili ta' dik tas-sena finanzjarja 2005 fejn kellu rata ta' utilizzazzjoni ta' 90 % ta' l-approprjazzjonijiet ta' impenn u madwar 85 % ta' approprjazzjonijiet ta' ħlas; Ifakkar illi, madankollu, l-approprjazzjonijiet a’ l-operat ma ntużawx biżżejjed (kanċellazzjonijiet ta' 15 % ta' l-approprjazzjonijiet ta' impenn, 20 % ta' l-approprjazzjonijiet ta' ħlas u 15 % ta' l-approprjazzjonijiet trasferiti), b'mod partikulari wara l-organizzazzjoni mill-ġdid tal-proċeduri għall-għoti tal-kuntratti;

               22.

               Jistieden liċ-Ċentru sabiex jagħmel tibdiliet żgħar għat-titjib ta' l-ipprogrammar tiegħu, u jtejjeb l-eżerċizzju ta' monitoraġġ matul is-sena; Ifakkar li, f'dan ir-rigward, il-Qorti ta' l-Awdituri nnotat li l-immaniġġjar imsejjes fuq l-attivitajiet għadu ma ġiex introdott, minkejja li r-regolament finanzjarju taċ-Ċentru jipprovdi għal din il-forma ta' immaniġġjar, bil-għan li jittejjeb il-monitoraġġ tal-prestazzjoni;

               23.

               Jistieden liċ-Ċentru sabiex jirrimedja għan-nuqqasijiet fis-softwer tal-kontabilità (FIBUS) li juża ċ-Ċentru, liema softwer ma jippermettix li l-impenni li jiskadu jiġu bblokjati, fejn il-proċedura għall-iffirmar elettroniku ta' ordnijiet ta' ħlas mhux konformi mad-dispożizzjonijiet fis-seħħ u fejn l-operazzjonijiet ma jistgħux jiġu traċċati faċilment fis-sistema FIBUS;

               24.

               Jitlob għall-applikazzjoni sħiħa tal-prinċipju tas-separazzjoni tad-dmirijiet ta' l-uffiċjal awtorizzanti u l-uffiċjal tal-kontabilità, sabiex jiġu evitati sitwazzjonijiet bħal dawk ta' l-2005 fejn uħud mid-dmirijiet ta' l-ufficjal tal-kontabilità saru minn dipartimenti li jaqgħu taħt ir-responsabilità ta' l-ufficjal awtorizzant;

               25.

               Jinnota li ċ-Ċentru, fit-tweġibiet tiegħu, jirreferi għall-fatt li l-miżuri li ġew adottati issa jiżguraw ir-regolarità tal-proċeduri u huwa għalhekk kunfidenti li ċ-Ċentru qiegħed jimplimenta r-rakkomandazzjonijiet tal-Qorti ta' l-Awdituri, partikolarment minħabba li fil-Ħarifa ta' l-2006 is-Servizz ta' Verifika Interna ma sab l-ebda irregolarità, u jiċċertifika li l-miżuri li ttieħdu miċ-Ċentru pproduċew ir-riżultati mixtieqa;

               26.

               Jistieden liċ-Ċentru sabiex b'mod urġenti jagħmel analiżi tar-riskji, sabiex jiddefinixxi n-natura u l-frekwenza ta' kontrolli ex post u sabiex jiġu deskritti l-proċeduri ta' l-immaniġġjar u s-sistemi interni ta' kontroll;

               27.

               Jistieden liċ-Ċentru sabiex b'mod urġenti jifformula l-mandat eżatt tal-kumitat li jaħdem fuq l-ilmenti tal-ħaddiema, liema kumitat m'għandu fl-ebda każ jieħu azzjoni lil hinn mill-poteri tiegħu;

               28.

               Jinsisti li ċ-Ċentru għandu japplika proċeduri standard ta' reklutaġġ, sabiex jevita sitwazzjonijiet bħal dik ta' l-2005, fejn kariga vakanti fil-maniġment ingħatat permezz ta' proċedura interna ta' reklutaġġ, meta proċedura esterna kienet tipprovdi firxa usa’ ta' kandidati;

               29.

               Huwa mħasseb dwar ir-rata għolja ferm ta' irregolaritajiet misjuba mill-Qorti ta' l-Awdituri fil-kuntratti eżaminati fejn, minn sitta, kollha minbarra wieħed kin fihom xi irregolaritajiet (7); jinsisti li ċ-Ċentru għandu jsib rimedju għan-nuqqasijiet misjuba fl-organizzazzjoni tiegħu u fil-proċeduri ta' sejħiet għal offerti;

               30.

               Huwa ta' l-opinjoni li ċ-Ċentru għandu jarmonizza l-approċċ tiegħu rigward kwistjonijiet ta' tekonoloġija ta' l-informatika(IT), b'mod partikulari meta joħloq siti internet u intranet, u li l-frammentazzjoni attwali twassal għal riskji tekniċi u spejjeż eċċessivi;

               31.

               Jinkoraġġixxi liċ-Ċentru sabiex jissokta bl-isforzi tiegħu biex itejjeb iktar il-komunikazzjonijiet tiegħu ħalli jiżgura li l-pubbliku jkun infurmat aħjar dwar l-attivitajiet tiegħu.

      (1)  ĠU C 266, 31.10.2006, p. 28.

      (2)  ĠU C 312, 19.12.2006, p. 60.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 39, 13.2.1975, p. 1. Ir-Regolament kif emendat l-aħħar bir-Regolament (KE) Nru 2051/2004 (ĠU L 355, 1.12.2004, p. 1).

      (5)  ĠU L 357, 31.12.2002, p. 72.

      (6)  ĠU L 340, 6.12.2006, p. 63.

      (7)  In-nuqqas li tiġi ġġustifikata l-għażla ta' proċedura jew li jintqal għaliex intgħażlu dawk li ġew mistiedna jagħmlu l-offerti, u dokumentazzjoni insuffiċjenti ta' dan.


title: Id-Deċiżjoni tal Kunsill tas-26 ta' Ottubru 1992 dwar il-konklużjoni ta' Ftehim bejn il-Komunità Ekonomika Ewropea u r-Repubblika ta' l-Albanija dwar il-kummerċ u l-koperazzjoni kummerċjali u ekonomika

text:
Avviż Legali Importanti

|

31992D0535

Official Journal L 343 , 25/11/1992 P. 0001 - 0001

		Id-Deċiżjoni tal Kunsilltas-26 ta' Ottubru 1992dwar il-konklużjoni ta' Ftehim bejn il-Komunità Ekonomika Ewropea u r-Repubblika ta' l-Albanija dwar il-kummerċ u l-koperazzjoni kummerċjali u ekonomika(92/535/KEE)IL-KUNSILL TAL-KOMUNITAJIET EWROPEJWara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikoli 113 u 235 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Billi l-konklużjoni ta' Ftehim bejn il-Komunità Ekonomika Ewropea u r-Repubblika ta' l-Albanija dwar il-kummerċ u l-koperazzjoni kummerċjali u ekonomika hija meħtieġa biex tikseb l-oġġettivi tal-Komunità fil-qasam tar-relazzjonijiet esterni,IDDEĊIEDA DAN LI ĠEJ:Artikolu 1Il-Ftehim ta' Koperazzjoni bejn il-Komunità Ekonomika Ewropea u r-Repubblika ta' l-Albanija dwar kummerċ u koperazzjoni kummerċjali u ekonomika qiegħed b'dan jiġi approvat għan-nom tal-Komunità.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill għandu jagħti n-notifikazzjoni provduta fl-Artikolu 21 tal-Ftehim [2].Artikolu 3Il-Kummissjoni megħjuna mir-rappreżentanti ta' l-Istati Membri, għandha tirrappreżenta lill-Komunità fuq il-Kumitat Konġunt imwaqqaf taħt l-Atikolu 18 tal-Ftehim.Magħmul fil-Lussemburgu, fis-26 ta' Ottubru 1992.Għall-KunsillIl-PresidentJ. Gummer[1] ĠU C 284, tat-2.11.1992.[2] Ara paġna 10 ta' dan il-Ġurnal Uffiċjali.--------------------------------------------------


title: Id-Deċiżjoni tal-Kunsill tat-30 ta' Novembru 1987 li taċċetta għan-nom tal-Komunità, l-Anness E5 għall-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri doganali

text:
Avviż Legali Importanti

|

31987D0593

Official Journal L 362 , 22/12/1987 P. 0001 - 0007 Finnish special edition: Chapter 11 Volume 13 P. 0095  Swedish special edition: Chapter 11 Volume 13 P. 0095

		Id-Deċiżjoni tal-Kunsilltat-30 ta' Novembru 1987li taċċetta għan-nom tal-Komunità, l-Anness E5 għall-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri doganali(87/593/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikoli 28, 43 u 235 tiegħu,Waqt li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi, skond id-Deċiżjoni 75/199/KEE [2], il-Komunità kkonkludiet il-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri Doganali;Billi, l-aċċettazzjoni ta' l-annessi għall-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri doganali effettivament tikkontribwixxi għall-faċilizzazzjoni u l-iżvilupp tal-kummerċ internazzjonali;Billi l-Anness E.5 li jikkonċerna l-aċċettazzjoni temporanja soġġetta għar-ri-esportazzjoni fl-istess stat jista' jiġi aċċettat mill-Komunità;Billi tali aċċettazzjoni għandha, madankollu, tiġi akkumpanjata minn ċerti riservi biex tikkunsidra l-ħtiġiet speċifiċi ta' l-Unjoni Doganali u l-istadju li bħalissa huwa milħuq fl-armonizzazzjoni tal-leġislazzjoni Doganali,IDDEĊIEDA KIF ĠEJ:Artikolu 1L-Anness E.5 għall-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri doganali, dwar l-aċċettazzjoni temporanja soġġetta għar-ri-esportazzjoni fl-istess stat, qed tiġi hawn aċċettata għan-nom tal-Komunità, soġġett għar-riserva ta' natura ġenerali u riservazzjonijiet fir-rigward ta' l-istandards14 u 23 u l-prattiċi rakkomandati 33, 37 u 38.It-test ta' l-imsemmi l-Anness, flimkien mar-riservi, huwa mehmuż ma' din id-Deċiżjoni.Artikolu 2Il-President tal-Kunsill għandu jinnomina l-persuna li jkollha s-setgħa tinnotifika lis-Segretarju Ġenerali tal-Kunsill tal-Kooperazzjoni Doganali dwar l-aċċettazzjoni ta' l-Anness imsemmi fl-Artikolu 1 mill-Komunità, soġġetta għar-riservi msemmija f'dak l-Artikolu.Magħmula fi Brussel, fit-30 ta' Novembru 1987.Għall-KunsillIl-PresidentN. Wilhjelm[1] ĠU C 318, tat-30.11.1987.[2] ĠU L 100, tal-21.4.1975, p. 1.--------------------------------------------------ANNESSANNESS E.5ANNESS LI JIKKONĊERNA D-DĦUL TEMPORANJU SOĠĠETT GĦAR-RI-ESPORTAZZJONI FL-ISTESS STATDAĦLAHemm diversi raġunijiet ekonomiċi, soċjali u kulturali li jistgħu jwasslu lil pajjiż biex iwaqqaf b'mod temporanju l-oġġetti.Billi, meta l-oġġetti jkollhom joqgħodu biss għal żmien temporanju fit-territorju doganali ta' Stat ikun normalment mhux iġġustifikat li jintalab ħlas finali tad-dazji fuq l-importazzjoni u l-imposti applikabbli għalihom għax l-effett ikun li, per eżempju, l-oġġetti jiġu soġġetti għall-ħlas tad-dazju fuq l-importazzjoni u l-imposti kull darba li jiġu importati, fuq bażi temporanja, ġewwa pajjiż jew ieħor.Il-leġislazzjonijiet nazzjonali tal-maġġoranza tal-pajjiżi għalhek għandhom dispożizzjonijiet li jħallu eżenzjoni kundizzjonali mid-dazji u mill-imposti għal ċerti kategoriji ta' oġġetti li jkunu ġew importati temporanjament.Il-proċedura doganali li taħtha tista' tingħata eżenzjoni kundizzjonali mid-dazji ta' l-importazzjoni u mill-imposti fir-rigward ta' l-oġġetti importati għal raġuni speċifika u maħsuba għar-ri-esportazzjoni fl-istess kundizzjoni hija l-proċedura tad-dħul temporanju.Bħala regola ġenerali, id-dħul temporanju jinvolvi eżenzjoni kundizzjonali totali mid-dazji ta' l-importazzjoni u mill-imposti. F'ċerti każijiet speċjali, madanakollu, per eżempju meta l-oġġetti jintużaw għal skopijiet bħal manifattura, proġetti tax-xogħol jew trasport intern, l-eżenzjoni kundizzjonali li tingħata tista' biss tkun parzjali.Dan l-Anness ma japplikax għal oġġetti li jkunu ġew impurtati temporanjament għall-użu personali tagħhom minn persuni li jkunu qegħdin jivvjaġġaw u lanqas ma japplika għall-ġarr conveyances privat.DEFINIZZJONIJIETGħall-fini ta' dan l-Anness:(a) it-terminu "dħul temporanju" jfisser il-proċedura doganali li taħtha ċerti oġġetti jistgħu jiddaħħlu f'territorju doganali eżenti kundizzjonalment mill-ħlas tad-dazji ta' l-importazzjoni u ta' l-imposti; dawn l-oġġetti għandhom jiġu importati għal raġuni speċifika u jridu jkunu maħsuba għar-ri-esportazzjoni f'perjodu ta' żmien stipulat u mingħajr ma jkunu sarilhom xi tibdil ħlief għad-deprezzament normali minħabba l-użu magħmul minnhom.(b) it-terminu "dazji ta' l-importazzjoni u imposti" tfisser id-dazji doganali u d-dazji, imposti, miżati jew ħlasijiet oħra kollha li jinġabru hekk kif issir jew f'konnessjoni ma' l-importazzjoni ta' l-oġġetti, iżda ma jinkludix il-miżati u ħlasijiet li huma limitati fl-ammont għall-ispiża approssimattiva tas-servizzi mogħtija;(ċ) it-terminu "kontroll doganali" ifisser il-miżuri użati biex jiżguraw il-konformità mal-liġijiet u regolamenti li hija responsabbli li tinforza d-Dwana;(d) it-terminu "garanzija" ifisser dak li jiżgura għas-sodisfazzjon tad-dwana li obligazzjoni lejn id-dwana se tiġi mwettqa. Il-garanzija hija deskritta bħala "ġenerali" meta tiżgura li l-obligazzjonijiet li jkunu ġejjin minn diversi operazzjonijiet għandhom jitwettqu;(e) it-terminu "persuna" ifisser kemm persuni naturali kif ukoll dawk ġuridiċi, sakemm il-kuntest ma jkunx jeħtieġ xort'oħra.PRINĊIPJU1. StandardId-dħul temporanju għandu jiġi kopert mid-dispożizzjonijiet ta' dan l-Anness.QASAM TA' APPLIKAZZJONI2. StandardIl-leġislazzjoni nazzjonali għandha tagħti numru lin-numru ta' każijiet li fihom jista' jingħata d-dħul temporanju u għandha tistabbilixxi l-ħtiġiet li għandhom jiġu sodisfatti.3. StandardL-oġġetti li jidħlu temporanjament għandhom jingħataw eżenzjoni kundizzjonali totali mid-dazji ta' l-importazzjoni u mill-imposti. Madankollu, l-eżenzjoni kundizzjonali mid-dazji ta' l-importazzjoni u mill-imposti tista' tkun biss parzjali fil-każijiet imsemmija fil-Prattika Rakkommandata 38.4. StandardId-dħul temporanju m'għandux ikun limitat għall-oġġetti importati direttament minn barra iżda għandu jkun awtoriżżat għall-oġġetti eż transitu tad-dwana, eż maħżen tad-dwana jew minn port ħieles jew żona ħielsa.5. Il-prattika rakkomandataId-dħul temporanju għandu jingħata mingħajr qies tal-pajjiż minn fejn joriġinaw l-oġġetti, il-pajjiż minn fejn ġejjin jew il-pajjiż tad-destinazzjoni tagħhom.GĦOTI TAD-DĦUL TEMPORANJU(a) Il-Formalitajiet qabel l-għoti tad-dħul temporanju6. StandardIl-leġislazzjoni Nazzjonali għandha tispeċifika l-każijiet li fihom hija meħtieġa l-awtorizzazzjoni minn qabel għad-dħul temporanju u liema huma l-awtoritajiet li għandhom is-setgħa li jagħtu dik l-awtorizzazzjoni.7. Il-prattika rakkomandataIl-każijiet li fihom hija meħtieġa l-awtorizzazzjoni minn qabel għad-dħul temporanju għandhom ikunu l-inqas possibbli.(b) Id-Dikjarazzjoni għad-dħul temporanju8. StandardIl-leġislazzjoni nazzjonali għandha tispeċifika l-kundizzjonijiet li taħthom l-oġġetti għad-dħul temporanju għandhom jintwerew fl-uffiċċju tad-dwana kompetenti u għandha ssir dikjarazzjoni ta' l-oġġetti.9. Il-prattika rakkomandataIl-forom nazzjonali użati għad-dħul temporanju għandhom jiġu armonizzati ma' dawk użati għad-dikjarazzjoni ta' l-oġġetti għall-użu domestiku.(ċ) Il-Garanzija10. StandardIl-forma li fiha trid tiġi pprovduta l-garanzija mad-dħul temporanju għandha tiġi mniżżla fil-leġislazzjoni nazzjonali jew tiġi determinata mill-awtoritajiet tad-dwana fi qbil mal-leġislazzjoni nazzjonali.11. Prattika rakkomandataL-għażla bejn id-diversi forom ta' garanzija aċċettabbli għandha titħalla f'id dak li jkun qed jagħmel id-dikjarazzjoni.12. StandardL-awtoritajiet tad-dwana għandhom, fi qbil mal-leġislazzjoni nazzjonali, jiddeterminaw l-ammont li fih għandha tiġi provduta l-garanzija mad-dħul temporanju.13. Prattika rakkomandataL-ammont ta' garanzija li għandha tiġi provduta mad-dħul temporanju m'għandux jaqbeż l-ammont tad-dazji ta' l-importazzjoni u imposti li minnhom l-oġġetti jiġu eżentati kundizzjonalment.NotaDin il-prattika rakkomandata ma tevitax li l-ammont ta' garanzija jiġi determinat fuq bażi ta' rata waħda meta l-oġġetti jkunu waqgħu taħt firxa wiesgħa ta' intestaturi tat-tariffi.14. StandardIl-persuni li regolarment jagħmlu użu mill-proċedura tad-dħul temporanju f'uffiċċju tad-dwana wieħed jew aktar f'territorju tad-dwana magħruf għandhom jiġu awtorizzati biex jipprovdu garanzija ġenerali.15. Il-prattika rakkomandataL-awtoritajiet tad-dwana ma għandhomx jesiġu l-ħtieġa tal-garanzija fejn ikunu ssodisfati li l-ħlas ta' xi ammonti li jistgħu jagħlqu ikun jista' jiġi żgurat b'mezzi oħra.(d) L-ATA carnets16. Il-prattika rakkomandataIl-partijiet kontrattanti għandhom jikkunsidraw bir-reqqa l-possibiltà li jissieħbu fil-Konvenzjoni Doganali fl-ATA carnets minflok dokumenti nazzjonali tad-dwana u bħala garanzija għad-dazji ta' l-importazzjoni u ta' l-imposti fir-rigward ta' l-oġġetti mogħtija dħul temporanju bl-eżenzjoni kundizzjonali totali bid-dazji ta' l-importazzjoni u mill-imposti.(e) L-eżaminazzjoni ta' l-oġġetti17. Il-prattika rakkomandataFuq talba ta' l-importatur, u għar-raġunijiet li huma meqjusa li huma validi, l-awtoritajiet tad-dwana għandhom, safejn ikun possibbli, jħallu l-prodotti għad-dħul temporanju jiġu eżaminati f'fondijiet privati, u l-ispejjeż li jqumu minn dan l-eżami għandhom jitħallsu mill-importatur.(f) Il-miżuri ta' l-identifikazzjoni18. Il-prattika rakkomandataGħall-iskop li jidentifikaw l-oġġetti li jkunu daħlu temporanjament, l-awtoritajiet tad-dwana għandhom ikollhom il-faċilità li jwaħħlu marki tad-dwana (siġilli, bolol, titqib, eċċ.) biss meta l-oġġetti ma jkunux jistgħu jiġu identifikati permezz ta' siġilli minn barra, permezz ta' marki, numri jew indikaturi oħra li jkunu mwaħħla magħhom b'mod permanenti, permezz ta' deskrizzjoni, jew tat-teħid ta' kampjuni.ID-DEWMIEN TA' L-OĠĠETTI FIT-TERRITORJU DOGANALI19. StandardIl-limitu ta' żmien għad-dħul temporanju għandu jiġi stabbilit, għal kull tip ta' każ, billi ssir riferenza għaż-żmien neċessarju għad-dħul temporanju, sal-perjodu massimu, jekk ikun hemm, stabbilit fil-leġislazzjoni nazzjonali.20. Il-prattika rakkomandataMat-talba tal-persuna konċernata, u għal raġunijiet li huma meqjusa li huma validi, l-awtoritajiet tad-dwana għandhom jestendu l-perjodu ffissat fil-bidu.IT-TERMINAZZJONI TAD-DĦUL TEMPORANJU21. StandardIl-leġislazzjoni nazzjonali għandha tispeċifika l-kundizzjonijiet li taħthom l-oġġetti għad-dħul temporanju għandhom jintwerew fl-uffiċċju tad-dwana kompetenti u għandha ssir dikjarazzjoni ta' l-oġġetti.(a) Ri-esportazzjoni22. StandardGħandu jkun possibbli li l-oġġetti li jkunu daħlu temporanjament jerġgħu jiġu ri-esportati f'kunsinna waħda jew aktar.23. StandardGħandu jkun possibbli li jiġi fi tmiemu d-dħul temporanju billi l-oġġetti jitqiegħdu f'port ħieles jew żona ħielsa.24. StandardGħandu jkun possibbli li oġġetti li jkunu daħlu temporanjament jerġgħu jiġu ri-esportata minn ġewwa uffiċċju tad-dwana ieħor li ma jkunx dak li minnu jkunu ġew impurtati.25. Il-prattika rakkomandataFuq talba ta' l-esportatur, u għar-raġunijiet li huma meqjusa li huma validi, l-awtoritajiet tad-dwana għandhom, safejn ikun possibbli, jħallu l-oġġetti għar-ri-esportazzjoni jiġu eżaminati f'fondijiet privati, u l-ispejjeż li jqumu minn dan l-eżami għandhom jitħallsu mill-esportatur.(b) Metodi oħra ta' ħelsien26. StandardGħandu jkun possibbli li jiġi tterminat id-dħul temporanju billi l-oġġetti jiġu ddikjarati li huma għal użu domestiku, soġġetti li jkunu konformi mal-kundizzjonijiet u l-formalitajiet applikabbli f'tali każ.27. StandardIl-leġislazzjoni nazzjonali għandha tispeċifika l-punt ta' żmien li għandu jiġi kkunsidrat għall-iskop li jiġi determinat il-valur u l-kwantità ta' l-oġġetti dikjarati għall-użu domestiku u r-rati tad-dazju fuq l-importazzjoni u l-imposti applikabbli għalihom.28. Prattika RakkomandataGħandu jkun possibbli li jiġi terminat d-dħul temporanju permezz tad-depożitu ta' l-oġġetti f'maħżen tad-dwana bil-għan li jkun hemm esportazzjoni jew ħelsien ieħor awtorizzat.29. Prattika RakkomandataGħandu jkun possibbli li jiġi terminat id-dħul temporanju billi l-oġġetti jitpoġġew taħt proċedura tat-transitu Doganali bil-għan li wara jiġu esportati.30. StandardGħandu jkun possibbli li jiġi tterminat d-dħul temporanju fejn, fuq talba tal-persuna konċernata, l-oġġetti jiġu abbandunati lir-Revenue jew meqruda jew issir bla valur kummerċjali taħt il-kontroll Doganali, skond kif jiddeċiedu l-awtoritajiet tad-dwana. Tali abbandun jew qerda m'għandu jinvolvi lir-Revenue f'ebda spejjeż.Kull skart jew scrap li jibqa' wara l-qerda għandu jkun soġġett, jekk jittieħed għall-użu domestiku, għad-dazji fuq l-importazzjoni li huma applikabbli għal tali skart jew scrap li jiddaħħal f'dak l-istat.31. StandardOġġetti li jkunu ddaħħlu temporanjament li jkunu inqerdu jew intilfu b'mod li ma jistgħux jiġu rkuprati b'aċċident jew b'forza maġġuri m'għandhomx ikunu soġġetti għad-dazji fuq l-importazzjoni u imposti, dement li tali qerda jew telf jiġi stabbilit għas-sodisfazzjon ta' l-awtoritajiet tad-dwana.Kull skart jew scrap li jibqa' wara l-qerda għandu jkun soġġett, jekk jittieħed għall-użu domestiku, għad-dazji fuq l-importazzjoni li huma applikabbli għal tali skart jew scrap li jiddaħħal f'dak l-istat.NotaFil-każ ta' ħelsien parzjali kundizzjonali mid-dazji fuq l-importazzjoni u mill-imposti, l-Istandards 30 u 31 huma applikabbli sakemm il-porzjon tad-dazji fuq l-importazzjoni u imposti li jridu jitħallsu fiż-żmien ta' l-abbandun, qerda jew telf ta' l-oġġetti jkunu mħallsa.IT-TNEĦĦIJA TAL-GARANZIJA32. StandardKull garanzija li tingħata għandha titneħħa mill-iktar fis possibbli wara li jkun ġie terminat id-dħul temporanju.33. Il-prattika rakkomandataJekk tkun ingħatat garanzija fil-forma ta' depożitu ta' flus korrenti, għandu jkun possibbli li titħallas lura fl-uffiċċju tar-ri-esportazzjoni, anki jekk l-oġġetti ma jkunux ġew importati minn ġewwa dak l-uffiċċju.L-INFORMAZZJONI DWAR ID-DĦUL TEMPORANJU34. StandardL-awtoritajiet tad-dwana għandhom jiżguraw li l-informazzjoni kollha rilevanti dwar id-dħul temporanju tkun disponibbli fil-pront lil kull persuna li tkun interessata.L-ISKOP(a) Id-dħul temporanju bl-eżenzjoni kundizzjonali totali mid-dazji ta' l-importazzjoni u mill-imposti.35. Il-prattika rakkomandataId-dħul temporanju għandu jingħata lill-oġġetti li ssegwu:(1) "Imballaġġ" imsemmi fl-Artikolu 2 tal-Konvenzjoni Doganali dwar l-importazzjoni temporanja ta' l-imballaġġ (Brussel, is-6 ta' Ottubru 1960).(2) "Oġġetti għall-wiri jew użu fl-esibizzjonijiet, fieri, laqgħat jew avvenimenti simili" msemmija fl-Artikolu 2, paragrafu 1, tal-Konvenzjoni Doganali dwar il-faċilitajiet għall-importazzjoni ta' l-oġġetti għall-wiri jew użu fl-esibizzjonijiet, fieri, laqgħat jew avvenimenti simili (Brussel, it-8 ta' Ġunju 1961).(3) "Apparat professjonali" msemmi fl-Annessi A sa Ċ tal-Konvenzjoni Doganali dwar l-importazzjoni temporanja ta' l-apparat professjonali (Brussel, it-8 ta' Ġunju1961).(4) "Materjal ta' l-assistenza għall-baħħara" msemmi fl-Artikolu 1, paragrafu (a) tal-Konvenzjoni Doganali dwar il-materjal ta' l-assistenza għall-baħħara (Brussel, l-1 ta' Diċembru 1964).(5) "Apparat xjentifiku" imsemmi fl-Artikolu 1 paragrafu (a) tal-Konvenzjoni Doganali dwar l-importazzjoni temporanja ta' l-apparat xjentifiku (Brussel, il-11 ta' Ġunju 1968).(6) "Materjal pedagoġiku" imsemmi fl-Artikolu 1, paragrafu (a), tal-Konvenzjoni Doganali dwar l-importazzjoni temporanja ta' materjal pedagoġiku (Brussel, it-8 ta' Ġunju 1970).(7) "Kampjuni" u "films tar-reklamar" imsemmija fl-Artikolu III u V tal-Konvenzjoni Internazzjonali biex tiffaċilita l-importazzjoni tal-kampjuni kummerċjali u tal-materjal tar-reklamar (Ġinevra, is-7 ta' Novembru 1952).(8) "Materjal tar-reklamar turistiku" msemmi fl-Artikolu 3 tal-Protokoll Addizzjonali għall-Konvenzjoni dwar il-faċiltajiet tad-dwana għat-touring, dwar l-importazzjoni tad-dokumenti u materjal tar-reklamar turistiku (New York, l-4 ta' Ġunju 1954).(9) "Kontejners" imsemmija fl-Artikolu 1(ċ) tal-Konvenzjoni Doganali dwar il-kontejners (Ġinevra, it-2 ta' Diċembru 1972).(10) "Paletti" imsemmija fl-Artikolu 1 tal-Konvenzjoni Ewropea dwar it-trattament tal-paletti użati fit-trasport internazzjonali mid-Dwana (Ġinevra, id-9 ta' Diċembru 1960).(11) "Vetturi kummerċjali tat-triq" imsemmija fl-Artikolu 1 tal-Konvenzjoni Doganali dwar l-importazzjoni temporanja tal-vetturi kummerċjali tat-triq (Ġinevra, it-18 ta' Mejju 1956).Il-Partijiet Kontraenti huma mistiedna jikkunsidraw il-possibbilità li jissieħbu fl-istrumenti internazzjonali msemmija hawn fuq.36. Il-prattika rakkomandataL-awtoritajiet Doganali għandhom jirrinunzjaw mill-ħtieġa ta' dikjarazzjoni bil-miktub u ta' garanzija fil-każijiet ta' dħul temporanju msemmi fl-oġġetti 1, 9, 10 u 11 tal-prattika Rakkomandata 35.37. Il-prattika rakkomandataId-dħul temporanju għandu jingħata fir-rigward ta' l-oġġetti li ġejjin sakemm ma jkunux eliġibbli għad-dħul bla dazju mill-ewwel taħt il-leġislazzjoni nazzjonali:(1) L-oġġetti użati li jistgħu jitneħħew li jappartjenu lil persuna li tieħu residenza temporanja fil-pajjiż ta' l-importazzjoni.(2) Artikoli (inklużi l-vetturi) li, min-natura tagħhom, mhumiex tajbin għall-ebda raġuni ħlief biex jirreklamaw oġġetti speċifiċi jew biex jagħtu pubbliċità għal skop speċifiku.(3) Il-medja li ġġorr il-fatti magħrufa biex jintużaw fl-iproċessar awtomatiku tad-data.(4) Id-disinji, pjanti u mudelli li jridu jintużaw biex jiffabbrikaw l-oġġetti.(5) Il-matriċi, blokok, plakek u artikoli simili, mislufa jew mikrija, li jintużaw biex jistampaw l-illustrazzjonijiet f'perjodiċi jew kotba.(6) Il-matriċi, blokok, plakek u artikoli simili, mislufa jew mikrija, li jintużaw biex jiġu fabbrikati l-oġġetti li jridu jiġu esportati barra.(7) L-istrumenti, l-apparat u l-makni li jridu jiġu pruvati u ċċekkjati.(8) L-istrumenti, l-apparat u l-makni li jkunu disponibbli bla ħlas lill-konsumatur permezz ta' jew minn fornitur jew persuna li ssewwi, waqt li jkunu għadhom qed jiġu fornuti jew imsewwija oġġetti simili.(9) Il-kostumi u oġġetti tax-xeneġġatura mibgħuta b'self jew kiri lil soċjetajiet jew teatri tad-drama.(10) L-oġġetti li jridu issirulhom tibdil fl-imballaġġ qabel ma' jiġu konsenjata barra.(11) L-oġġetti bħall-apparat, oġġetti ta' ġojjellerija u twapet, mibgħuta fuq termini "bejgħ jew ritorn" lil persuni li mhumiex ingaġġati fil-kummerċ ta' tali oġġetti.(12) L-annimali, ħtiġiet għall-prattika ta' l-isport u oġġetti oħra li jappartjenu lil persuni li toqgħod barra, għall-użu minn dik il-persuna f'avvenimenti sportivi jew dimostrazzjonijiet.(13) Opri ta' l-arti, il-biċċiet tal-kollezzjonisti u l-opri antiki għall-wiri f'esibizzjonijiet, inklużi dawk organizzati mill-artisti nfushom.(14) Il-kotba li jintbagħtu b'self lill-persuni residenti fil-pajjiż ta' l-importazzjoni.(15) Ir-ritratti, folji trasparenti u films li jkunu se jintwerew f'esibizzjoni jew kompetizzjoni għall-fotografi ta' l-oġġetti wieqfa jew taċ-ċinema.(16) L-annimali miżbuda u l-apparat għall-ħdim ta' l-artijiet maġenb il-fruntiera minn persuni residenti barra.(17) L-annimali li jinġiebu biex jirgħu fuq l-artijiet maġenb il-fruntiera maħduma minn persuni residenti barra.(18) Iż-żwiemel u annimali oħra impurtati biex jingħalu jew jintiżnu, jew għat-trattament jew għal skopijiet oħra veterinarji.(19) L-apparat speċjaliżżat li jasal bil-vapur u jintuża fuq l-art fil-portijiet fejn jidħol il-vapur għat-tagħbija, ħatt u ġarr ta' l-oġġetti.(b) Id-dħul temporanju bl-eżenzjoni kundizzjonali totali mid-dazji ta' l-importazzjoni u mill-imposti.38. Il-prattika rakkomandataL-oġġetti, li ma jkunux dawk imsemmija fil-prattiki rakkomandati 35 u 37, li għandhom jintużaw temporanjament għall-iskopijiet bħal produzzjoni, proġetti tax-xogħol jew trasport intern, għandhom jingħataw dħul temporanju bl-eżenzjoni kundizzjonali parzjali mid-dazji ta' l-importazzjoni u mill-imposti.NotaIl-leġislazzjoni nazzjonali tista' tipprovdi li, għall-iskopijiet li jiġu kkalkulati l-ammonti ta' xi dazji u imposti pagabbli fuq tali oġġetti, għandu jiġi kkunsidrat id-dewmien tal-waqfien tagħhom fit-territorju doganali, tad-diprezzament applikabbli malli jkun sar użu minnhom jew ta' l-ispiża tal-kiri li tkun tħallset fuqhom.--------------------------------------------------Riżervi li għandhom jiddaħħlu mill-Komunità rigward l-Anness E.5 tal-Konvenzjoni Internazzjonali dwar is-simplifikazzjoni u l-armonizzazzjoni ta' proċeduri doganali1. Riżerva ta' natura ġenerali (osservazzjoni ta' natura ġenerali)"Il-leġislazzjoni Komunitarja tkopri biss parti mid-disposizzjonijiet ta' dan l-Anness. Fl-oqsma mhux koperti mil-leġislazzjoni Komunitarja, l-Istati Membri idaħħlu r-riżervi tagħhom stess, jekk ikun neċessarju."2. Standard 14"Dan l-istandard ma jiġix applikat meta l-proċedura titwettaq f'uffiċċji doganali sitwati fi Stati Membri differenti.'"3. Standard 23"Fl-Istati Membri fejn hemm żoni ħielsa, dan l-istandard jiġi applikat biss jekk il-merkanzija tiġi mqiegħda f'żona ħielsa bil-għan li tiġi sussegwentement esportata mit-territorju dogali tal-Komunità.'"4. Prattika rakkomandata 33"Din il-prattika rakkomandata mhix applikata fil-każijiet kollha, b'mod partikolari fejn il-proċedura titwettaq f'uffiċċji doganali sitwati fi Stati Membri differenti ħlief f'ċerti każijiet li jirrigwardaw l-Unjoni Ekonomika tal-Benelux.'"5. Prattika rakkomandata 37"Il-merkanzija koperta bil-punt 3 hi ammessa taħt arranġamenti ta' dħul temporanju jekk tiġi dokumentata u tkun ghad-disposizzjoni ta' persuna mingħajr ħlas kemm jekk din tkun jew ma tkunx stabbilita fit-territorju doganali tal-Komunità.Għal-merkanzija elenkata fil-punti 4 u 5 ta' prattika rakkomandata, il-leġislazzjoni Komunitarja tippreskrivi l-importazzjoni temporanja mingħajr ebda ħlas ta' dazji ta' importazzjoni fejn għall-inqas 75 % tal-produzzjoni li tirriżulta mill-użu tagħhom tiġi esportata mit-territorju doganali tal-Komunità.It-testijiet u l-kontrolli stabbiliti fil-punt 7 ma għandhomx jikkostitwixxu attività ta' qligħ.L-operazzjoni msemmija fil-punt 10 mhix preskritta fil-leġislazzjoni Komunitarja taħt l-arranġamenti ta' importazzjoni temporanja mingħajr ħlas. Madankollu, tista' titwettaq (per eżempju) bħala forma normali ta' maniġġjar f'maħżen doganali jew f'żona ħielsa jew taħt arranġamenti ta' proċessar ‘il ġewwa mingħajr ħlas.Il-leġislazzjoni Komunitarja ma tippreskrivix dwar l-operazzjoni msemmija fil-punt 19.'"6. Prattika rakkomandata 38"Eżenzjoni parzjali mill-ħlas ma tapplikax għall-għanijiet ta' taxxa dwar il-valur miżjud. Id-dħul temporanju taħt sospensjoni parzjali ta' dazji ta' l-importazzjoni ma tiġix applikata rigward merkanzija, li l-użu tagħha jista' jkun ta' dannu għall-ekonomija Komunitarja b'mod partikolari minħabba fir-relazzjoni bejn il-ħajja ekonomika tal-merkanzija u kemm maħsuba ddum il-permanenza tagħha.'"--------------------------------------------------


Avviż Legali Importanti

|

2013/358/UE: Deċiżjoni tal-Bank Ċentrali Ewropew tal- 21 ta’ Ġunju 2013 li temenda d-Deċiżjoni BĊE/2010/29 dwar il-ħruġ ta' karti tal-flus tal-euro (BĊE/2013/16)

Official Journal L 187 , 06/07/2013 P. 0013 - 0014

		Deċiżjoni tal-Bank Ċentrali Ewropewtal- 21 ta’ Ġunju 2013li temenda d-Deċiżjoni BĊE/2010/29 dwar il-ħruġ ta' karti tal-flus tal-euro(BĊE/2013/16)(2013/358/UE)IL-KUNSILL GOVERNATTIV TAL-BANK ĊENTRALI EWROPEW,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 128(1) tiegħu,Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artiklu 16 tiegħu,Billi:(1) Minħabba d-dħul tal-Kroazja fl-Unjoni Ewropea u li l-bank ċentrali nazzjonali tagħha (BĊN), Hrvatska narodna banka, jingħaqad fis-Sistema Ewropea tal-Banek Ċentrali fl- 1 ta’ Lulju 2013, id-Deċiżjoni BĊE/2013/17 tal- 21 ta’ Ġunju 2013 dwar l-ishma ta' persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew [1] tipprovdi għall-espansjoni tal-iskema għas-sottoskrizzjoni tal-kapital tal-Bank Ċentrali Ewropew (minn hawn ‘il quddiem "skema tal-kapital") u tistabbilixxi, b’effett mill- 1 ta’ Lulju 2013, l-ippeżar ġdid assenjat lil kull BĊN fl-iskema tal-kapital estiża (minn hawn ‘il quddiem l-"ippeżar fl-iskema tal-kapital").(2) L-Artikolu 1(d) tad-Deċiżjoni BĊE/2010/29 tat- 13 ta' Diċembru 2010 dwar il-ħruġ ta' karti tal-flus tal-euro [2] jiddefinixxi l-"iskema ta distribuzzjoni ta' karti tal-flus" u jirreferi għal Anness I ta' dik id-Deċiżjoni, li jispeċifika l-iskema għad-distribuzzjoni tal-karti tal-flus applikabbli mill- 1 ta' Jannar 2011. Billi ser japplika ppeżar ġdid fl-iskema tal-kapital mill- 1 ta’ Lulju 2013, id-Deċiżjoni BĊE/2010/29 trid tiġi emendata sabiex tiġi stipulata l-iskema ta distribuzzjoni ta' karti tal-flus applikabbli mill- 1 ta’ Lulju 2013,ADOTTA DIN ID-DEĊIŻJONI:Artikolu 1Emenda1. L-aħħar sentenza tal-Artikolu 1(d) tad-Deċiżjoni BĊE/2010/29 hija mibdula b’ li ġej: "L-Anness ta’ din id-Deċizjoni jispeċifika l-iskema tad-distribuzzjoni tal-karti tal-flus applikabbli mill- 1 ta’ Lulju 2013.".2. L-Anness tad-Deċiżjoni BĊE/2010/29 huwa mibdul bit-test stipulat fl-Anness ta’ din id-Deċiżjoni.Artikolu 2Dħul fis-seħħDin id-Deċizjoni tidħol fis-seħħ fl- 1 ta’ Lulju 2013.Magħmul fi Frankfurt am Main, il- 21 ta’ Ġunju 2013.Il-President tal-BĊEMario Draghi[1] Ara paġna 15 ta’ dan il-Ġurenal Uffiċjali.[2] ĠU L 35, 9.2.2011, p. 26.--------------------------------------------------ANNESSSKEMA TAD-DISTRIBUZZJONI TAL-KARTI TAL-FLUS MILL- 1 TA’ LULJU 2013Bank Ċentrali Ewropew | 8,0000 % |Nationale Bank van België/Banque Nationale de Belgique | 3,1975 % |Deutsche Bundesbank | 24,8130 % |Eesti Pank | 0,2355 % |Central Bank of Ireland | 1,4695 % |Bank of Greece | 2,5770 % |Banco de España | 10,916 % |Banque de France | 18,6945 % |Banca d’Italia | 16,4760 % |Central Bank of Cyprus | 0,1765 % |Banque centrale du Luxembourg | 0,2300 % |Bank Ċentrali ta’ Malta | 0,0840 % |De Nederlandsche Bank | 5,2460 % |Oesterreichische Nationalbank | 2,5620 % |Banco de Portugal | 2,3325 % |Banka Slovenije | 0,4325 % |Národná banka Slovenska | 0,9100 % |Suomen Pankki | 1,6475 % |TOTAL | 100,0000 % |--------------------------------------------------


title: Deċiżjoni tal-Kunsill tal- 25 ta’ Mejju 2010 li taħtar il-President, Il-Viċi-President, il-President tal-Bordijiet tal-Appell u tliet Presidenti ta’ Bord tal-Appell tal-Uffiċċju għall-Armonizzazzjoni fis-Suq Intern (Trade Marks u Disinji)

text:
               11.6.2010

               MT

               Il-Ġurnal Uffiċjali tal-Unjoni Ewropea

               C 152/1

         DEĊIŻJONI TAL-KUNSILL
   tal-25 ta’ Mejju 2010
   li taħtar il-President, Il-Viċi-President, il-President tal-Bordijiet tal-Appell u tliet Presidenti ta’ Bord tal-Appell tal-Uffiċċju għall-Armonizzazzjoni fis-Suq Intern (Trade Marks u Disinji)
   2010/C 152/01
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 207/2009 tas-26 ta’ Frar 2009 dwar it-trade mark Komunitarja (1), u b’mod partikolari l-Artikoli 125 u 136 tiegħu,
   Wara li kkunsidra il-kandidaturi ppreżentati mill-Bord Amministrattiv tal-Uffiċċju għall-Armonizzazzjoni fis-Suq Intern (Trade Marks u Disinji) tat-12 ta’ April 2010,
   IDDEĊIEDA KIF ĠEJ:
   Artikolu 1
   Is-Sur António-Serge DE PINHO CAMPINOS, imwieled fi Poitiers (Franza), fl-24 ta’ Ottubru 1968, huwa b’dan maħtur President tal-Uffiċċju għall-Armonizzazzjoni fis-Suq Intern (Trade Marks u Disinji) għal mandat ta’ ħames snin.
   Is-Sur Christian L.L.G. ARCHAMBEAU, imwieled f’Vielsalm (il-Belġju) fil-11 ta’ April 1960, huwa b’dan maħtur Viċi President tal-Uffiċċju għall-Armonizzazzjoni fis-Suq Intern (Trade Marks u Disinji) għal mandat ta’ ħames snin.
   Is-Sur Paul Alexandre MAIER, imwieled fi Strasburgu (Franza) fl-4 ta’ Mejju 1958, huwa b’dan maħtur President tal-Bordijiet tal-Appell tal-Uffiċċju għall-Armonizzazzjoni fis-Suq Intern (Trade Marks u Disinji) għal mandat ta’ ħames snin.
   Is-Sur Théophilos MARGELLOS, imwieled f’Ateni (il-Greċja) fil-21 ta’ Novembru 1953, huwa b’dan maħtur President ta’ Bord tal-Appell tal-Uffiċċju għall-Armonizzazzjoni fis-Suq Intern (Trade Marks u Disinji) għal mandat ta’ ħames snin.
   Is-Sur Tomás DE LAS HERAS LORENZO, imwieled f’Zamora (Spanja) fit-22 ta’ Lulju 1951, huwa b’dan maħtur President ta’ Bord tal-Appell tal-Uffiċċju għall-Armonizzazzjoni fis-Suq Intern (Trade Marks u Disinji) għal mandat ta’ ħames snin.
   Is-Sur Detlef Michael SCHENNEN, imwieled f’Münster (il-Ġermanja) fl-10 ta’ Settembru 1956, huwa b’dan maħtur President ta’ Bord tal-Appell tal-Uffiċċju għall-Armonizzazzjoni fis-Suq Intern (Trade Marks u Disinji) għal mandat ta’ ħames snin.
   Artikolu 2
   Id-dati li fihom għandhom jibdew il-mandati ta’ ħames snin imsemmija fl-Artikolu 1 għandhom jiġu ddeterminati mill-Bord Amministrattiv tal-Uffiċċju għall-Armonizzazzjoni fis-Suq Intern (Trade Marks u Disinji).
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta’ Mejju 2010.

            Għall-Kunsill

            Il-President

         M. SEBASTIÁN

      (1)  ĠU L 78, 24.3.2009, p. 1.


title: 2013/13/UE: Deċiżjoni tal-Parlament Ewropew u tal-Kunsill tat- 12 ta’ Diċembru 2012 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2011/011 AT/Soziale Dienstleistungen mill-Awstrija)

text:
               12.1.2013

               MT

               Il-Ġurnal Uffiċjali tal-Unjoni Ewropea

               L 8/12

         DEĊIŻJONI TAL-PARLAMENT EWROPEW U TAL-KUNSILL
   tat-12 ta’ Diċembru 2012
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2011/011 AT/Soziale Dienstleistungen mill-Awstrija)
   (2013/13/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikulari l-Artikolu 12(3) tiegħu,
   Wara li kkunsidraw il-proposta tal-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali kbar fl-andament tal-kummerċ dinji minħabba l-globalizzazzjoni u sabiex jgħinhom fir-riintegrazzjoni tagħhom fis-suq tax-xogħol.

               (2)

               Il-kamp ta’ applikazzjoni tal-FEG twessa’ għall-applikazzjonijiet imressqa mill-1 ta’ Mejju 2009 sat-30 ta’ Diċembru 2011 biex jinkludi appoġġ għall-ħaddiema li jingħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG fil-limitu massimu annwali ta’ EUR 500 miljun.

               (4)

               L-Awstrija ssottomettiet applikazzjoni biex timmobilizza l-FEG, fir-rigward tas-sensji f’105 intrapriżi li joperaw fid-Diviżjoni 88 tan-NACE Reviżjoni 2(“Attivitajiet ta’ xogħol soċjali mingħajr akkomodazzjoni”) fir-reġjun NUTS II ta’ Steiermark (AT22), fil-21 ta’ Diċembru 2011 u ssupplimentata b’tagħrif addizzjonali sal-25 ta’ Ġunju 2012. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ippreżentat proposta biex timmobilizza l-ammont ta’ EUR 5 200 650.

               (5)

               Għalhekk, il-FEG għandu jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Awstrija,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2012, il-Fond Ewropew ta’ Aġġustament għall-Globalizzazzjoni għandu jiġi mobilizzat biex jipprovdi s-somma ta’ EUR 5 200 650 f’approprjazzjonijiet ta’ impenn u ta’ pagament.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, it-12 ta’ Diċembru 2012.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         A. D. MAVROYIANNIS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Deċiżjoni (UE) 2015/468 tal-Parlament Ewropew u tal-Kunsill tal- 11 ta' Marzu 2015 dwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 13 tal-Ftehim Interistituzzjonali tat- 2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (applikazzjoni EGF/2013/007 BE/Hainaut steel (Duferco-NLMK), ippreżentata mill-Belġju)

text:
               20.3.2015

               MT

               Il-Ġurnal Uffiċjali tal-Unjoni Ewropea

               L 76/52

         DEĊIŻJONI (UE) 2015/468 TAL-PARLAMENT EWROPEW U TAL-KUNSILL
   tal-11 ta' Marzu 2015
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (applikazzjoni EGF/2013/007 BE/Hainaut steel (Duferco-NLMK), ippreżentata mill-Belġju)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (1), u b'mod partikolari l-Artikolu 12(3) tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (2), u b'mod partikolari l-punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) ġie stabbilit sabiex jipprovdi appoġġ addizzjonali lil ħaddiema li ngħataw is-sensja minħabba bidliet strutturali kbar fl-andament kummerċjali dinji minħabba l-globalizzazzjoni u biex jassistihom fl-integrazzjoni mill-ġdid tagħhom fis-suq tax-xogħol.

               (2)

               Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 (3).

               (3)

               Il-Belġju ppreżenta applikazzjoni għall-mobilizzazzjoni tal-FEG, fir-rigward ta' sensji fl-intrapriżi Duferco Belgium SA u NLMK La Louvière SA, fis-27 ta' Settembru 2013 u ssupplimentaha b'informazzjoni addizzjonali sal-4 ta' Lulju 2014. Din l-applikazzjoni tikkonforma mar-rekwiżiti għad-determinazzjoni tal-kontribuzzjonijiet finanzjarji kif stabbiliti fl-Artikolu 10 tar-Regolament (KE) Nru 1927/2006.

               (4)

               Għaldaqstant, il-FEG għandu jiġi mobilizzat sabiex tingħata kontribuzzjoni finanzjarja li tammonta għal EUR 981 956 għall-applikazzjoni mressqa mill-Belġju,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2015, il-Fond Ewropew ta' Aġġustament għall-Globalizzazzjoni għandu jiġi mobilizzat biex jipprovdi s-somma ta' EUR 981 956 f'approprjazzjonijiet ta' impenn u ta' ħlas.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Strasburgu, il-11 ta' Marzu 2015.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         Z. KALNIŅA-LUKAŠEVICA

      (1)  ĠU L 406, 30.12.2006, p. 1.

      (2)  ĠU C 373, 20.12.2013, p. 1.

      (3)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).


title: 2011/483/CFSP: Deċiżjoni tal-Kunsill 2011/483/PESK tat- 28 ta’ Lulju 2011 li temenda u testendi d-Deċiżjoni 2010/96/PESK dwar missjoni militari tal-Unjoni Eworpea biex tikkontribwixxi għat-taħriġ tal-Forzi tas-Sigurtà tas-Somalja (EUTM Somalia)

text:
               30.7.2011

               MT

               Il-Ġurnal Uffiċjali tal-Unjoni Ewropea

               L 198/37

         DEĊIŻJONI TAL-KUNSILL 2011/483/PESK
   tat-28 ta’ Lulju 2011
   li temenda u testendi d-Deċiżjoni 2010/96/PESK dwar missjoni militari tal-Unjoni Eworpea biex tikkontribwixxi għat-taħriġ tal-Forzi tas-Sigurtà tas-Somalja (EUTM Somalia)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28 u 43(2) tiegħu,
   Billi:

               (1)

               Fil-15 ta’ Frar 2010, il-Kunsill adotta d-Deċiżjoni 2010/96/PESK dwar missjoni militari tal-Unjoni Eworpea biex tikkontribwixxi għat-taħriġ tal-Forzi tas-Sigurtà tas-Somalja. (1)

               (2)

               Fil-31 ta’ Marzu 2010, il-Kunsill adotta d-Deċiżjoni 2010/197/PESK dwar il-varar ta’ missjoni militari tal-Unjoni Eworpea biex tikkontribwixxi għat-taħriġ tal-Forzi tas-Sigurtà tas-Somalja (EUTM Somalia) (2).

               (3)

               Fl-20 ta’ Lulju l-Kunsill approva l-kunċett rivedut ta’ maniġġar tal-kriżijiet għall-EUTM Somalja.

               (4)

               Fit-28 ta’ April 2011, fir-rapport tiegħu S/2011/277 lill-Kunsill tas-Sigurtà, is-Segretarju-Ġenerali tal-Nazzjonijiet Uniti (SĠNU) nnota l-kisbiet territorjali u l-progress fil-qasam tas-sigurtà, u semma t-taħriġ ipprovdut mill-UE. Is-SĠNU jirrakkomanda l-iffukar fuq l-iżvilupp ulterjuri tal-istituzzjonijet tas-settur tas-sigurtà tas-Somalja u b’mod partikolari jirrakkomanda t-titjib tal-istrutturi ta’ Kmand u Kontroll tal-Forzi tas-Sigurtà Nazzjonali (NSF).

               (5)

               Fil-21 ta’ April 2011, il-President tal-Kummissjoni tal-Unjoni Afrikana (UA) ppreżenta r-rapport dwar is-sitwazzjoni fis-Somalja lill-Kunsill tal-Paċi u s-Sigurtà. Huwa enfasizza l-kisbiet fis-settur tas-sigurtà u talab għat-tkomplija tal-appoġġ għat-taħriġ.

               (6)

               Fl-ittra tiegħu tal-4 ta’ Mejju 2011, lir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, il-Prim Ministru tas-Somalja, wera l-apprezzament tal-Gvern Federali Transitorju Somalu (TFG) għall-appoġġ tal-UE u tenna l-impenn sħiħ tat-TFG biex jibni struttura ta’ Kmand u Kontroll għall-NSF, biex tipproteġi l-popolazzjoni ċivili u tintegra l-forzi tal-milizji u tal-klanns differenti fl-NSF.

               (7)

               L-apprezzament tat-TFG kien imtenni matul il-Kumitat Konġunt dwar is-Sigurtà f’Kampala fit-23 ta’ Ġunju 2011.

               (8)

               Matul il-laqgħa Konsultattiva Konġunta tal-KPS UA u tal-KPS UE li saret fl-10 ta’ Mejju 2011 f’Addis Ababa, l-UA wriet is-sodisfazzjon tagħha għall-appoġġ ipprovdut mill-EUTM Somalia fit-tiswir ta’ NSF Somali professjonali u unifikati.

               (9)

               L-awtoritajiet Politiċi u Militari tal-Uganda wrew is-sodisfazzjon tagħhom bis-sħubija mal-UE u l-Istati Uniti tal-Amerika, u r-rieda tagħhom li jkomplu t-taħriġ.

               (10)

               F’konformità mal-Artikolu 5 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implimentazzjoni tad-deċiżjonijiet u l-azzjonijiet tal-Unjoni li jkollhom implikazzjonijiet ta’ difiża. Id-Danimarka ma tipparteċipax fl-implimentazzjoni ta’ din id-Deċiżjoni u għalhekk ma tikkontribwixxix għall-finanzjament ta’ din l-operazzjoni.

               (11)

               L-EUTM Somalia għandha tkun estiża aktar,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/96/PESK hija emendata kif ġej:

               (1)

               fl-Artikolu 1, il-paragrafi 1 u 2 huma sostitwiti b’dan li ġej:
               “1.   Sabiex tkompli tikkontribwixxi għat-tisħiħ tal-Gvern Federali Tansitorju Somalu (TFG) bħala gvern li jiffunzjona u li jservi liċ-ċittadini Somali kollha, missjoni ta’ taħriġ militari tal-UE (EUTM Somalia) għandha tikkontribwixxi għall-iżvilupp tas-settur tas-sigurtà tas-Somalja permezz tal-għoti ta’ taħriġ militari lill-Forzi tas-Sigurtà Nazzjonali (NSF). It-taħriġ ser jiffoka fuq l-iżvilupp ta’ Kmand u Kontroll u kapaċitajiet speċjalizzati u fuq il-kapaċitajiet tal-NSF Somali li jħarrġu lilhom infushom, bil-ħsieb li l-għarfien tat-taħriġ tal-UE jkun trasferit lill-atturi lokali. L-EUTM Somalia ser tkompli topera f’kooperazzjoni u koordinazzjoni mill-qrib ma’ atturi oħra fil-Komunità Internazzjonali, b’mod partikolari n-Nazzjonijiet Uniti, AMISOM u l-Istati Uniti tal-Amerika u l-Uganda f’konformità mar-rekwiżiti miftiehma tat-TFG.
               2.   It-taħriġ militari tal-UE mwettaq għal dak il-għan għandu jsir prinċipalment fl-Uganda, f’konformità mal-objettiv politiku tal-missjoni tal-UE li tikkontribwixxi għat-taħriġ tal-forzi tas-sigurtà tas-Somalja, kif definit fil-Kunċett rivedut ta’ Maniġġar tal-Kriżijiet approvat mill-Kunsill fl-20 ta’ Lulju 2011. L-elementi ta’ EUTM Somalia ser ikunu bbażati wkoll f’Najrobi u Brussell.”;

               (2)

               fl-Artikolu 2, il-paragrafu 1 huwa sostitwit b’dan li ġej:
               “1.   Il-Kurunell Michael BEARY huwa b’dan maħtur Kmandant tal-Missjoni tal-UE b’effett mid-9 ta’ Awwissu 2011.”;

               (3)

               l-Artikolu 10 huwa emendat kif ġej:

                           (a)

                           il-paragrafu 2 huwa sostitwit b’dan li ġej:
                           “2.   L-ammont ta’ referenza finanzjarja għall-ispejjeż komuni tal-missjoni militari tal-UE għall-perijodu sad-9 ta’ Awwissu 2011 għandu jkun ta’ EUR 4,8 miljuni. Il-persentaġġ tal-ammont ta’ referenza msemmi fl-Artikolu 32(3) ta’ ATHENA għandu jkun ta’ 60 %.”;

                           (b)

                           il-paragrafu li ġej huwa miżjud:
                           “3.   L-ammont ta’ referenza finanzjarja għall-ispejjeż komuni tal-missjoni militari tal-UE għall-perijodu li jibda mid-9 ta’ Awwissu 2011 għandu jkun ta’ EUR 4,8 miljuni. Il-perċentaġġ ta’ dan l-ammont ta’ referenza msemmi fl-Artikolu 32(3) ta’ ATHENA għandu jkun ta’ 30 %.”;

               (4)

               fl-Artikolu 12, il-paragrafu 2 huwa sostitwit b’dan li ġej:
               “2.   Il-missjoni militari tal-UE għandha tintemm fl-2012 wara żewġ perijodi ta’ taħriġ ta’ sitt xhur u l-istazzjonament mill-ġdid tal-unitajiet u tal-persunal tal-UE lejn l-Ewropa.”.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-28 ta’ Lulju 2011.

            Għall-Kunsill

            Il-President

         M. DOWGIELEWICZ

      (1)  ĠU L 44, 19.2.2010, p. 16.

      (2)  ĠU L 87, 7.4.2010, p. 33.